Samlet utgjør museets utearealer landets største friluftsmuseum og innbefatter den største samlingen av antikvariske bygninger i Norge. Rundt 250 000 besøker museets avdelinger årlig. Museet står for 125 årsverk og har en samling på ca 170 000 gjenstander, ca. 500 kulturhistoriske bygninger og ca. 4,3 millioner fotografier, hvorav en del er å finne i DigitaltMuseum. Museet er organisert som et aksjeselskap hvor Hedmark fylkeskommune er største enkeltaksjonær med 35 % av aksjene, mens eierstiftelsene i de syv museumsavdelingene har eierandeler fra 3 % til 12 %. Administrerende direktør er Svein Inge Sunde.